

‏כ"ד אדר תשע"ח

‏11 מרץ 2018

לכבוד

מדריכי נוער

מנהלי החינוך בקיבוצים

מנהלי יחידות נוער במועצות האזוריות

**פרטים בנושאים חינוכיים וארגוניים - רפסודיה 2018**

שלום רב,

הקיץ מתקרב ואתו הרפסודיות הבאות עלינו לטובה,

**מטרות הרפסודיה**

* לזמן מרחב לבניה וגיבוש של חברת הנעורים ט'-יב' (המסיימות)
* פעילות אתגרית וייחודית לחברת הנעורים יציאה לשטח כקבוצה- לינה בישול, בניית רפסודה.
* הצבת אתגר המבוסס על עבודת צוות
* במת מפגש ארצית ותנועתית לבנות ובני הנוער. חיזוק הקשר והזהות של מערכות הנעורים לתנועה הקיבוצית ולערכיה.
* עקרונות פעולה:
  + פעילות חינוכית, ערכית ואתגרית המגבשת את הקבוצה בינה לבין עצמה ועם צוות ההדרכה עם מתן דגש לבטיחות מאפשרת.
  + כל קבוצה מגיעה ומתנהלת כקבוצה אורגנית קיבוץ/מועצה. ההכנה לרפסודיה כמו המשך התהליך החינוכי במסגרת הקבוצה.
  + מבנה הרפסודיה ב"ראשים" כך שבכל "ראש" מרוכזות מספר קבוצות העומדות בקשר ישיר עם נציג של אגף חינוך בתנועה הקיבוצית לפני הרפסודיה במהלך הרפסודיה ולאחריה.

**הכנת מדריכים- יומיים**

11-12/6 הכנה של יומיים- **ההשתתפות בהכנה היא חובה**- למדריכי הקבוצות. מהווה **תנאי** להשתתפות ברפסודיה. ההכנה מחייבת גם למי שהשתתף בשנים קודמות כמפקד רפסודה. אין עלות נוספת על ההכנה.

**מדריך-** דמות חינוכית משמעותית המלווה את הקבוצה לאורך זמן, מסוגל ומתוכנן להוביל את בניית הרפסודה בזמן המפעל וכן לפקד על הרפסודה בזמן המשט.

**ההכנה תתחיל ביום שני בשעה 10:00 בחוף "גן יוסי" נא לדייק!**

**ותסתיים ביום שלישי, אחרי המשט בשעה 19:00 בחוף דוגל.**

**ההרשמה להכנה היא חובה- אפשר להרשם עד 4/6/2018 במייל אצל רויטל-** [revital@tkz.co.il](mailto:revital@tkz.co.il)**.**

* **יציאה דרך המועצות-** קב' גדולות או מועצות- כל קבוצה שיוצאת עם יותר משלוש רפסודות חייבת לשלוח רכז קבוצה ליום הכנה מרוכז נוסף שמתקיים במהלך מאי, יום זה הוא יום היכרות עם צוות המפעל **מועד ההכנה יום ג 15/5.**



**שלוש רפסודיות** תאריכי המחזורים:

24-26/7 משט ב- 26/7

29-31/7 משט ב- 31/7

5-7/8 משט ב- 7/8 מחזור זה מתואם עם תנועות הנוער בני המושבים והשומר הצעיר.

**הרשמה ותשלום**

השנה, לאחר מספר שנים, נאלצנו להעלות את מחיר המפעל עקב עליה בדרישות הבטיחות והעליה בהוצאות התפעול- צוותי הרפואה המלווים, האבטחה, ציוד המפעל, עלייה בשכר המינימום ועוד.

נספח מצורף, של נהלי תשלום. שימו לב **הרשמה משמעותה תשלום.**

מחיר הרפסודיה הינו 500 ש"ח לכל מי ששט, חניך או מדריך. חניכים או אנשי צוות שלא שטים- עלות השתתפות- 90 ₪.

בהרשמה מוקדמת עד 7/7 קרי העברת הכסף לתנועה הקיבוצית.**-425₪, לחברים פעילים בשבילים תינתן 10% והמחיר יהיה 383₪.**

**לא תתאפשר הרשמה והשתתפות גם לא חלקית של חניכים צעירים שאינם בוגרי כיתה ט'.**

**תכנית חינוכית שלדית - המשט יתקיים ביום השלישי**

|  |  |  |
| --- | --- | --- |
| **יום ראשון** | **יום שני** | **יום שלישי** |
| **הגעה**  **פעילות** | **בניה**  **שיחת בטיחות והנחיה ראשונה למדריכים**  **תיעוד המפרשים**  **ארוחת ערב**  **תחרות בין הקבוצות** | **פעילויות ספורט**  **שיט**  **פירוק**  **סיכום קבוצתי**  **נסיעה הביתה** |
| **פעילות ערב-**  **סדנאות מונחות**  **מסיבה** | **פעילות ערב-**  **ריקודי עם**  **מסיבה עברית** |  |

****

**כלים חינוכיים-**בהכנה תחולק חוברת שתכלול:

* נהלי בטיחות.
* הוראות והנחיות בניה.
* רשימת ציוד מומלצת.
* תכנים חינוכיים כהכנת הקבוצה לרפסודיה, פעילות במהלך /שלושת הימים ולעיבוד חווית הרפסודיה.

**מערכות הגברה- שימוש במערכות הגברה** **יאסר,** אנו ממליצים להימנע מהבאת מערכות כלל.

**בטיחות –**

חלוקת שטחים- השטחים יסומנו ויחולקו מראש על ידי צוות הרפסודיה בהתאם לגודל הקבוצות ולכמות המשתתפים. לא יתאפשר "סימון שטחים מראש" על ידי קבוצות שיגיעו מוקדם יותר.

גז- רק ציוד גז מורשה , ללא אישורי גז עדכניים לא יורשה שימוש בציוד הגז.

אש- רק בחצאי חביות שאתם צריכים להביא אתכם. כל קבוצה מעל 20 חניכים צריכה להביא מטף.

חשמל- עקב הצפיפות חל איסור על שימוש בגנרטורים פרטיים אלא חיבור מורשה לחשמל המרכזי שאנו מספקים.

רפואה- מהיום הראשון ב10:00 בבקר יהיה בחוף צוות רפואי שכולל פרמדיק, בזמן המשט נלווה על ידי אמבולנס כחפ"ק בחוף, שירותי הרפואה עד היום השלישי בסיום המשט.

**לשאלות ופרטים נוספים:** רויטל 03-6925398 [revital@tkz.co.il](mailto:revital@tkz.co.il)

כל הודעה על שינוי או ביטול יש להעביר במייל מסודר.

בשם צוות הרפסודיה

אורי פלד נקש

רכז מפעלים

אגף חינוך

התנועה הקיבוצית

[oripn@tkz.co.il](mailto:oripn@tkz.co.il)

053-8268090